paragraph_text: Trenersku poziciju je preuzeo od Blaža Sliškovića u listopadu 2007. godine. Prije Zrinjskog trenirao je momčadi Travnika u sezonama 2004./05. i 2005./06 te Posušja u sezoni 2006./07 i prvom dijelu sezone 2007./08. Premijer lige BiH. Radi se o iznimno ambicioznom i studioznom stručnjaku, a važno je napomenuti kako je Jović prvi bosanskohercegovački trener koji je došao do UEFA "PRO" trenerske licence u Centru za edukaciju trenera u Bosni i Hercegovini.